kašeľ a teplota
Kašlem mám teploty Nad 38 už 4 dni najvyšia Teplota 39,4 beriem Calcium sirup Paralen a erdomed predpísalmi to Doktor A cpr. 8,5
Dobrý deň,
ďakujeme za Vašu otázku.
Vo Vašom prípade sa môže jednať  o virusovu infekciu, kedy je liečba symptomatická, rovnako aj začínajúcu  bakteriálnu infekciu, kedy môže hodnota crp stúpať s odstupom času.
Telesnú teplotu pod 38-38,5°C spravidla netreba znižovať – je to zvyčajne optimálna teplota pre priebeh obranných reakcií v tele. Podľa najnovších odporúčaní WHO sa má vyššia teplota znižovať medikamentózne, ak vystúpi nad 39°C. Ak teplota napriek podaniu antipyretík neklesá a je vyššia ako 39°C začnite ju zrážať pomocou vlažnej vody- zábal, sprcha. Ochladzovanie je potrebné opakovať kým horúčka neklesne pod 38,2.  °C.  Neznižujte teplotu ochladzovaním, pokiaľ máte  triašku, pocit zimy alebo výrazné chladné končatiny.
Dôležité je dodržiavať pitný režim.
Pri dávkovaní Paralenu treba vziať do úvahy hmotnosť pacienta. Pri presiahnutí 50kg (nad 15 rokov) sa odporúča užiť 2 tablety (2x500mg) podľa potreby v časovom odstupe najmenej 4 hodiny do maximálnej dennej dávky 4 g (8 tabliet PARALENU 500). Najvyššia jednotlivá dávka je 1 g (2 tablety PARALENU 500). Pri dlhodobej liečbe (viac ako 10 dní) nemá denná dávka prekročiť 2,5 g (5 tabliet PARALENU 500).
Pokiaľ by Vám však teplota pretrvávala, zdravotný stav by sa nelepšil, prípadne by sa zhoršoval, je potrebné vyhľadať lekársku pomoc.
Prajem Vám pekný deň.
S pozdravom
PharmDr. Patrícia Čečková